חוק המקרקעין (החלפת ספק גז המספק גז באמצעות מערכת גז מרכזית)

{{ח:התחלה}}
{{ח:כותרת|חוק המקרקעין (החלפת ספק גז המספק גז באמצעות מערכת גז מרכזית), התשנ״א–1991}}

{{ח:פתיח-התחלה}}
{{ח:מאגר|2000414}} {{ח:תיבה|ס״ח תשנ״א, 117|חוק המקרקעין (החלפת ספק גז בבית משותף)|https://fs.knesset.gov.il/12/law/12_lsr_211726.pdf}}; {{ח:תיבה|תשס״ח, 127|חוק משק הגז (קידום התחרות בגז לצריכה ביתית) (תיקוני חקיקה)|https://fs.knesset.gov.il/17/law/17_lsr_300815.pdf}}; {{ח:תיבה|תשע״ז, 76|חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו־2018)|https://fs.knesset.gov.il/20/law/20_lsr_366409.pdf}}; {{ח:תיבה|תשע״ח, 17|תיקון מס׳ 16 לחוק הסדרים במשק המדינה (תיקוני חקיקה)|https://fs.knesset.gov.il/20/law/20_lsr_395597.pdf}}; {{ח:תיבה|תשפ״א, 175|חוק הגז הפחמימני המעובה|https://fs.knesset.gov.il/23/law/23_lsr_592903.pdf}}; {{ח:תיבה|תשפ״ג, 21|חוק לעניין ועדות הכנסת (תיקוני חקיקה והוראת שעה)|https://fs.knesset.gov.il/25/law/25_lsr_1783627.pdf}}.

''שינוי התוספת:'' {{ח:תיבה|ק״ת תשנ״ד, 654|שינוי התוספת לחוק|https://olaw.org.il/takanot/takanot-5581.pdf}}; {{ח:תיבה|ק״ת תשע״ז, 1683|שינוי התוספת לחוק|https://olaw.org.il/takanot/takanot-7853.pdf}}. ''דחיית תחילה:'' {{ח:תיבה|ק״ת תשס״ח, 866|תקנות משק הגז (קידום התחרות בגז לצריכה ביתית) (תיקוני חקיקה) (דחיית מועד תחילה)|https://olaw.org.il/takanot/takanot-6669.pdf}}. ''עדכון סכומים:'' {{ח:תיבה|י״פ תשע״ח, 3802|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-7660.pdf}}; {{ח:תיבה|תשע״ט, 4581|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-8050.pdf}}; {{ח:תיבה|תש״ף, 2639|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-8611.pdf}}; {{ח:תיבה|תשפ״א, 2879|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-9357.pdf}}; {{ח:תיבה|תשפ״ב, 2547|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-10102.pdf}}; {{ח:תיבה|תשפ״ג, 2470|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-11008.pdf}}; {{ח:תיבה|תשפ״ד, 2115|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-11921.pdf}}; {{ח:תיבה|תשפ״ה, 2260|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-13038.pdf}}; {{ח:תיבה|תשפ״ו, 2353|הודעה על עדכון סכומי עיצום כספי לפי חוק הסדרים במשק המדינה (תיקוני חקיקה)|https://olaw.org.il/yalkut/yalkut-14104.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״ח, תשע״ז}}
{{ח:ת}} בחוק זה –
{{ח:ת|סוג=הגדרה}} ”אסיפה“ – אסיפה שבה יתקבלו החלטות לעניין החלפת ספק גז בלבד;
{{ח:ת|סוג=הגדרה}} ”חוק המקרקעין“ – {{ח:חיצוני|חוק המקרקעין|חוק המקרקעין, התשכ״ט–1969}};
{{ח:ת|סוג=הגדרה}} ”בית משותף“, ”בעל דירה“, ”דירה“, ”רכוש משותף“, ”תקנון“ ו”מערכת גז מרכזית“ – כמשמעותם {{ח:חיצוני|חוק המקרקעין|בחוק המקרקעין}};
{{ח:ת|סוג=הגדרה}} ”יום“ – ימים א׳ עד ה׳, למעט מועד ממועדי ישראל המפורטים {{ח:חיצוני|פקודת סדרי השלטון והמשפט#סעיף 18א|בסעיף 18א(א) לפקודת סדרי השלטון והמשפט, התש״ח–1948}} וערביהם, ויום העצמאות;
{{ח:ת|סוג=הגדרה}} ”מכל נייח“ – כהגדרתו {{ח:חיצוני|חוק הסדרים במשק המדינה (תיקוני חקיקה)#סעיף 14|בסעיף 14 לחוק הסדרים במשק המדינה (תיקוני חקיקה), התשמ״ט–1989}} (להלן – חוק הסדרים 1989).

{{ח:סעיף|1א|החלטה על החלפת ספק גז בבית משותף|תיקון: תשע״ז}}
{{ח:תת|(א)}} בבית משותף שבו קיימת מערכת גז מרכזית, רשאים בעלי הדירות להחליט על סיום כל החוזים שנחתמו עם ספק הגז או באמצעותו ולהתקשר עם ספק גז אחר כדי לרכוש גז ממנו או באמצעותו; החלטה כאמור יכול שתתקבל באחת מאלה:
{{ח:תתת|(1)}} הסכמה בכתב של יותר ממחצית מבעלי הדירות;
{{ח:תתת|(2)}} החלטת אסיפה שהתקבלה ברוב של בעלי הדירות שנכחו באסיפה, ובלבד שהתקיימו הוראות סעיף זה.
{{ח:תת|(ב)}} החלטה כאמור בסעיף קטן (א)(2) תתקבל רק אם התקיימו כל אלה:
{{ח:תתת|(1)}} שבעה ימים לפני מועד קיום האסיפה נתלתה בכל דלת כניסה לבית המשותף או בלוח המודעות שלו הודעה על קיום אסיפה כאמור, שבה פורט נושא האסיפה והאפשרות לקבל את ההחלטה במועד אחר שצוין בהודעה אם בשעה שנקבעה לקיום האסיפה לא יהיו נוכחים לפחות מחצית מבעלי הדירות;
{{ח:תתת|(2)}} ניתנה הודעה לכל אחד מבעלי הדירות לפחות בשתיים מהדרכים המפורטות בפסקאות משנה (א) עד (ג) להלן, ויראו הודעה לפי אותן פסקאות כאילו נמסרה לכל בעל דירה:
{{ח:תתתת|(א)}} הנחת הודעה בתיבת הדואר של הדירה;
{{ח:תתתת|(ב)}} הנחת הודעה בפתח הדלת של הדירה;
{{ח:תתתת|(ג)}} משלוח הודעה לבעל הדירה באמצעים אלקטרוניים;
{{ח:תתת|(3)}} נכחו בשעה שנקבעה לפתיחת האסיפה מחצית מבעלי הדירות; לא נכחו מחצית מבעלי הדירות כאמור – ניתן יהיה לקיים את האסיפה במועד האחר שצוין בהודעה לפי פסקה (1), ובלבד שחלפה לפחות חצי שעה משעת הכינוס שנקבעה, וההחלטה התקבלה בנוכחות מספר בעלי דירות שלא יפחת מהאמור להלן:
{{ח:תתתת|(א)}} אם מספר הדירות אינו עולה על עשר – לפחות שלושה מבעלי הדירות;
{{ח:תתתת|(ב)}} אם מספר הדירות עולה על עשר ואינו עולה על שלושים – 25% מבעלי הדירות;
{{ח:תתתת|(ג)}} אם מספר הדירות עולה על שלושים – 20% מבעלי הדירות.
{{ח:תת|(ג)}} במשך שישה חודשים ממועד קבלת החלטה על החלפת ספק גז לפי סעיף קטן (א) –
{{ח:תתת|(1)}} לא תתקבל החלטה על החלפת ספק גז באותה מערכת גז מרכזית אלא בהסכמה בכתב של יותר ממחצית בעלי הדירות;
{{ח:תתת|(2)}} ספק הגז לא יעלה את המחירים שנקבעו בחוזים שבעלי הדירות חתמו עמו.
{{ח:תת|(ד)}} היו שני בתים משותפים או יותר מחוברים לאותה מערכת גז מרכזית, תתקבל החלטה על סיום כל החוזים שנחתמו עם ספק הגז או באמצעותו והתקשרות עם ספק גז אחר, בדרך כאמור בסעיף קטן (א)(1) או (2), בכל אחד מהבתים המשותפים, בנפרד, או בהסכמה בכתב של יותר ממחצית מכלל בעלי הדירות בכל הבתים המשותפים המחוברים לאותה מערכת גז מרכזית.
{{ח:תת|(ה)}} זימון אסיפה יכול שייעשה על ידי כל אחד מבעלי הדירות, ובכלל זה על ידי נציגות הבית המשותף כמשמעותה {{ח:חיצוני|חוק המקרקעין|בחוק המקרקעין}}.
{{ח:תת|(ו)}} האסיפה תבחר יושב ראש ומזכיר לאסיפה; יושב ראש האסיפה רשאי, בהסכמת האסיפה, לדחות את המשך הישיבה למועד אחר שייראה לו, והוא חייב לדחותה, אם דרשו זאת רוב הנוכחים באסיפה; מזכיר האסיפה יפרסם בכל דלת כניסה לבית המשותף או בלוח המודעות שלו מסמך מסכם ובו עיקרי הדברים וההחלטות שהתקבלו באסיפה ושמות הנוכחים בה.
{{ח:תת|(ז)}} ההצבעה באסיפה תהיה בהרמת ידיים, אך לפי דרישת רבע לפחות מבעלי הדירות הנוכחים תתקיים הצבעה בקלפי.
{{ח:תת|(ח)}} בהצבעה באסיפה זכאי הבעלים של כל דירה לדעה אחת; היו הדעות שקולות, יכריע יושב ראש האסיפה.
{{ח:תת|(ט)}} בעל דירה שהוא תאגיד ישתתף באסיפה ובהצבעה על ידי בא כוח שנתמנה בהתאם לתקנותיו; תעודה חתומה בידי המנהל או המזכיר של התאגיד, המאשרת שבא כוחו נתמנה בהתאם לתקנותיו, תשמש ראיה חותכת לכך.
{{ח:תת|(י)}} היה לדירה יותר מבעלים אחד, ימנו הבעלים אחד מהם, או אדם אחר, כבא כוחם באסיפה.
{{ח:תת|(יא)}} במקרה של סתירה בין הוראות סעיף זה לבין הוראות התקנון המוסכם או התקנון המצוי, כמשמעותם {{ח:חיצוני|חוק המקרקעין|בחוק המקרקעין}}, יחולו הוראות סעיף זה.
{{ח:תת|(יב)}} בסעיף זה –
{{ח:תת|סוג=הגדרה}} ”בעל דירה“ – לרבות כל אחד מאלה:
{{ח:תתתת|(1)}} מי שבעל הדירה אישר לו בכתב לפעול בשמו לעניין זה, ובכלל זה באמצעים אלקטרוניים;
{{ח:תתתת|(2)}} דייר בדירה ציבורית כהגדרתה {{ח:חיצוני|חוק זכויות הדייר בדיור הציבורי|בחוק זכויות הדייר בדיור הציבורי, התשנ״ח–1998}}, שרשאי להצביע באסיפה בהתאם לנוהל של משרד הבינוי והשיכון לעניין זה;
{{ח:תתתת|(3)}} שוכר דירה שזכות השכירות שלו נרשמה בפנקסי המקרקעין והקרקע שעליה בנוי הבית המשותף מיועדת להשכרה לטווח ארוך בהתאם להוראות התכנית החלה עליה, וביום קבלת ההחלטה על החלפת ספק הגז נותרו לפחות שישה חודשים עד לסיום חוזה השכירות שהוא צד לו;
{{ח:תת|סוג=הגדרה}} ”דירה“ – דירה בבית משותף המחוברת למערכת גז מרכזית;
{{ח:תת|סוג=הגדרה}} ”השכרה לטווח ארוך“ – השכרה לפרק זמן של חמש שנים לפחות;
{{ח:תת|סוג=הגדרה}} ”תכנית“ – כהגדרתה {{ח:חיצוני|חוק התכנון והבנייה|בחוק התכנון והבנייה, התשכ״ה–1965}}.

{{ח:סעיף|2||תיקון: תשס״ח}}
{{ח:ת}} {{ח:הערה|(בוטל).}}

{{ח:סעיף|3|הוראות מעבר לענין החלפה בדירות קיימות}}
{{ח:ת}} בית משותף שבו הותקנה והופעלה מערכת גז מרכזית לפני תחילתו של חוק זה, ונקבעו בתקנון או בחוזה הוראות העומדות בסתירה להוראות {{ח:חיצוני|חוק המקרקעין#סעיף 59ד|סעיפים 59ד}} {{ח:חיצוני|חוק המקרקעין#סעיף 59ה|ו־59ה לחוק המקרקעין}}, רואים אותן הוראות כבטלות בתום חמש שנים מיום הפעלת מערכת הגז המרכזית, זולת אם ההוראות מיטיבות עם בעלי הדירות.

{{ח:סעיף|3א|עיצום כספי|תיקון: תשס״ח, ק״ת תשס״ח, תשע״ח, [י״פ הודעות]}}
{{ח:תת|(א)}} היה למנהל יסוד סביר להניח כי ספק יוצא, ספק גז שהוא בעל זיקה אליו, או מי מטעמם, לא מכר מכל נייח שלו, בניגוד להוראות {{ח:פנימי|תוספת פרט 1א|סעיף 1א(1) לתוספת}}, רשאי הוא להטיל עליו עיצום כספי בסכום של 65,000 שקלים חדשים {{ח:הערה|(מתואם לשנת 2018; בשנת 2026, 77,600 ש״ח)}}.
{{ח:תת|(ב)}} הוראות {{ח:חיצוני|חוק הסדרים במשק המדינה (תיקוני חקיקה)#סעיף 18א1|סעיפים 18א1 עד 18י לחוק הסדרים 1989}} יחולו על עיצום כספי לפי סעיף זה, בשינויים המחויבים.
{{ח:תת|(ג)}} בסעיף זה, ”המנהל“ ו”בעל זיקה“ – כהגדרתם {{ח:חיצוני|חוק הסדרים במשק המדינה (תיקוני חקיקה)#סעיף 14|בסעיף 14 לחוק הסדרים 1989}}.

{{ח:סעיף|3ב|הסמכת מפקחים|תיקון: תשע״ח}}
{{ח:תת|(א)}} שר האנרגיה רשאי להסמיך מפקחים, מבין עובדי משרדו, שיהיו נתונות להם הסמכויות לפי חוק זה, כולן או חלקן, לשם פיקוח על ביצוע ההוראות לפי חוק זה, כולן או חלקן.
{{ח:תת|(ב)}} למפקח כאמור בסעיף קטן (א) יוסמך מי שמתקיימים בו כל אלה:
{{ח:תתת|(1)}} הוא לא הורשע בעבירה שמפאת מהותה, חומרתה או נסיבותיה הוא אינו ראוי, לדעת שר האנרגיה, לשמש כמפקח ולא הוגש נגדו כתב אישום בעבירה כאמור;
{{ח:תתת|(2)}} הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה שר האנרגיה;
{{ח:תתת|(3)}} הוא עומד בתנאי כשירות נוספים כפי שהורה שר האנרגיה.
{{ח:תת|(ג)}} הודעה על הסמכת מפקח לפי סעיף זה ועל ביטול הסמכה תפורסם באתר האינטרנט של משרד האנרגיה באופן שיאפשר לעקוב אחר שינויים בהסמכות.

{{ח:סעיף|3ג|סמכויות מפקח|תיקון: תשע״ח}}
{{ח:ת}} לשם פיקוח על ביצוע ההוראות לפי חוק זה, רשאי מפקח –
{{ח:תת|(1)}} לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו;
{{ח:תת|(2)}} לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח או להקל את ביצוע ההוראות לפי חוק זה; בפסקה זו, ”מסמך“ – לרבות פלט כהגדרתו {{ח:חיצוני|חוק המחשבים|בחוק המחשבים, התשנ״ה–1995}}.

{{ח:סעיף|3ד|זיהוי מפקח|תיקון: תשע״ח}}
{{ח:ת}} מפקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה:
{{ח:תת|(1)}} הוא עונד באופן גלוי תג המזהה אותו ואת תפקידו;
{{ח:תת|(2)}} יש בידו תעודת מפקח החתומה בידי שר האנרגיה, המעידה על תפקידו ועל סמכויותיו, שאותה יציג על פי דרישה.

{{ח:סעיף|4|ביצוע ותקנות|תיקון: תשס״ח, תשפ״ג}}
{{ח:ת}} שר המשפטים ממונה על ביצוע חוק זה, והוא רשאי, באישור ועדת הפנים והגנת הסביבה של הכנסת, להתקין תקנות בכל ענין הנוגע לביצועו.

{{ח:סעיף|5|שינוי {{ח:פנימי|תוספת|התוספת}}}}
{{ח:ת}} שר המשפטים רשאי בתקנות, באישור כאמור {{ח:פנימי|סעיף 4|בסעיף 4}}, לשנות את {{ח:פנימי|תוספת|התוספת}}.

{{ח:סעיף|6|תחילה}}
{{ח:ת}} תחילתו של חוק זה ביום י״ט בסיון התשנ״א (1 ביוני 1991).

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 5|סעיף 5}})}}}}

{{ח:סעיף*|1|הודעה על החלפת ספק גז|תיקון: ק״ת תשנ״ד, תשע״ז|עוגן=תוספת פרט 1}}
{{ח:ת}} הודעה על החלטת בעלי הדירות בבית משותף בענין סיום החוזים שנחתמו עם ספק גז או באמצעותו (להלן – הספק היוצא), כאמור {{ח:פנימי|סעיף 1א|בסעיף 1א לחוק זה}}, תימסר לספק היוצא 15 ימים מראש.

{{ח:סעיף*|1א|מכלי גז של ספק יוצא|תיקון: תשס״ח, ק״ת תשס״ח, תשע״ז|עוגן=תוספת פרט 1א}}
{{ח:ת}} נמסרה לספק יוצא הודעה על החלטת בעלי דירות בבית משותף כאמור {{ח:פנימי|תוספת פרט 1|בסעיף 1}} או הודעה של בעלי מקרקעין שאינם בית משותף שמתקני הגז השייכים להם מחוברים לאותה מערכת גז מרכזית ({{ח:פנימי|תוספת|בתוספת זו}} – בעלי מקרקעין), על סיום החוזה להספקת גז עם ספק הגז ({{ח:פנימי|תוספת|בתוספת זו}} – הודעה), יחולו הוראות אלה:
{{ח:תת|(1)}} הספק היוצא ימכור את המכלים הנייחים שלו, לספק הגז שבעלי הדירות התקשרו עמו בחוזה להספקת גז במקום הספק היוצא (בחוק זה – הספק הנכנס), בתמורה כאמור בפסקה (3); התמורה תיקבע בהתאם להוראות לפי {{ח:חיצוני|חוק הסדרים במשק המדינה (תיקוני חקיקה)#סעיף 19|סעיף 19(א)(1) לחוק הסדרים 1989}};
{{ח:תת|(2)}} הספק היוצא ימציא בתוך שלושה ימים מיום מסירת ההודעה לספק הנכנס, לבקשתו, את מלוא התיעוד שברשותו בנוגע למכלים הנייחים, את התיעוד הנדרש בהתאם לתקן ישראלי ת״י 158 ותיעוד נוסף ככל שקבע שר התשתיות הלאומיות;
{{ח:תת|(3)}} הספק הנכנס ישלם לספק היוצא את מלוא התמורה בעד המכלים הנייחים, בתוך 17 ימים מיום מסירת ההודעה, אלא אם כן הודיע הספק הנכנס לספק היוצא בכתב, בתוך שלושה ימים מיום שהומצא לו התיעוד כאמור בפסקה (2), כי אינו מעוניין לרכוש את המכלים כאמור;
{{ח:תת|(4)}} לא העביר הספק הנכנס לספק היוצא את תשלום מלוא התמורה בעד המכלים הנייחים בתוך 20 ימים מיום מסירת ההודעה, יראו את ההודעה כבטלה;
{{ח:תת|(5)}} הספק היוצא יפרק על חשבונו מונה ווסת השייכים לו במועד שייקבע בתיאום עם הספק הנכנס ובעלי הדירות בתוך שלושה ימים מיום שהועבר אליו מלוא התמורה כאמור בסעיף זה;
{{ח:תת|(6)}} הוראות {{ח:פנימי|תוספת פרט 2|סעיף 2(א)}} לא יחולו לגבי המכלים הנייחים, אלא אם כן הודיע הספק הנכנס לספק היוצא כי אינו מעוניין לרכוש את המכלים כאמור בפסקה (3);
{{ח:תת|(7)}} המכלים הנייחים, לרבות התיעוד כאמור בפסקה (2), יועברו לבעלות הספק הנכנס עם תום פירוק המונה והווסת כאמור בפסקה (5).

{{ח:סעיף*|2|פירוק מתקנים|תיקון: ק״ת תשנ״ד, תשע״ז, תשפ״א|עוגן=תוספת פרט 2}}
{{ח:תת|(א)}} הספק היוצא יפרק על חשבונו את מתקני מערכת הגז המרכזית שאינם שייכים לבעלי הדירות, כאמור {{ח:חיצוני|חוק המקרקעין#סעיף 59ה|בסעיף 59ה לחוק המקרקעין}} או מתקני מערכת הגז כאמור שאינם שייכים לבעלי המקרקעין, בתוך 15 ימים ממסירת ההודעה, ובלבד שיודיע לבעלי הדירות או לבעלי המקרקעין, לפי העניין, שלושה ימים מראש על מועד הפירוק.
{{ח:תת|(ב)}} נגרם נזק לרכוש המשותף כתוצאה מפירוק מתקנים כאמור בסעיף קטן (א), על־ידי הספק היוצא, חייב הספק היוצא להחזיר את המצב לקדמותו.
{{ח:תת|(ג)}} לא פירק הספק היוצא את המתקנים כאמור בסעיף קטן (א), רשאים בעלי הדירות או בעלי המקרקעין לעשות זאת באמצעות ספק הגז שעמו התקשרו, או באמצעות מי שמוסמך לבצע עבודת גז כהגדרתה {{ח:חיצוני|חוק הגז הפחמימני המעובה|בחוק הגז הפחמימני המעובה, התשפ״א–2020}}, ובלבד שמכלי הגז והציוד המושאל יועברו לאחר פירוקם למקום המיועד לאחסון ציוד כאמור; והספק היוצא ייטול את המתקנים שפורקו תוך 48 שעות ממסירת ההודעה על פירוקם.

{{ח:סעיף*|3|החזרת דמי הפקדון|תיקון: ק״ת תשנ״ד, ק״ת תשע״ז|עוגן=תוספת פרט 3}}
{{ח:תת|(א)}} ספק גז שקיבל הודעה על סיום חוזה הספקת הגז כאמור {{ח:פנימי|תוספת פרט 1|בסעיף 1}}, יחזיר את דמי הפקדון במועד פירוק מיתקני הגז או לא יאוחר מתום 30 ימים ממועד קבלת ההודעה, הכל לפי המועד המוקדם יותר.
{{ח:תת|(ב)}} החזר דמי הפיקדון יחושב לפי הקבוע {{ח:חיצוני|צו פיקוח על מחירי מצרכים ושירותים (קביעת רמת פיקוח ומחירים מרביים לפיקדון בעד ציוד גז)|בצו פיקוח על מחירי מצרכים ושירותים ({{ח:הערה|קביעת רמת פיקוח ו}}מחירים מרביים לפיקדון בעד ציוד גז), התשע״ו–2015}}.

{{ח:סעיף*|4|קיזוז חוב מדמי פקדון|עוגן=תוספת פרט 4}}
{{ח:ת}} ספק גז רשאי לקזז חוב שוטף בעד גז שסופק עד ליום שבו הסתיים החוזה בין הצדדים, מדמי הפקדון המגיעים לצרכן גז על פי {{ח:פנימי|תוספת|תוספת זו}}.

{{ח:סעיף*|5|אי־החזרת דמי פיקדון במועד|תיקון: ק״ת תשע״ז|עוגן=תוספת פרט 5}}
{{ח:תת|(א)}} על דמי פיקדון שלא הוחזרו במועד כאמור {{ח:פנימי|תוספת פרט 3|בסעיף 3}} תיווסף בעד כל שבוע או חלק משבוע שלאחר המועד הקבוע לתשלום – תוספת של 1% מדמי הפיקדון (להלן – הפיצויים).
{{ח:תת|(ב)}} בית המשפט שאליו הוגשה תביעה לתשלום דמי פיקדון רשאי להפחית את הפיצויים או לבטלם אם ראה כי דמי הפיקדון לא שולמו במועד בשל טעות כנה או בשל סיבה שלספק הגז היוצא לא היתה שליטה עליה או עקב חילוקי דעות בדבר עצם קיום החוב, שיש בהם ממש לדעת בית המשפט, ובלבד שהסכום שלא היה שנוי במחלוקת שולם במועדו.

{{ח:חתימות|נתקבל בכנסת ביום ד׳ בניסן התשנ״א (19 במרס 1991).}}
* '''יצחק שמיר'''
ראש הממשלה
* '''דן מרידור'''
שר המשפטים
* '''חיים הרצוג'''
נשיא המדינה
* '''דב שילנסקי'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]